Apoštolská cirkev na Slovensku

Apoštolská cirkev na Slovensku je protestantská cirkev. Špecificky je zameraná evanjelikálne, letnično-charizmatického smeru. Je súčasťou celosvetového cirkevného spoločenstva Assemblies of God (AoG), ktoré spolu s ostatnými letničnými a charizmatickými cirkevnými spoločenstvami má asi 750 miliónov členov. V rámci Európy patrí do Letničného Európskeho spoločenstva (PEF), ktoré má 4 milióny členov.

História 
Počiatky Apoštolskej cirkvi na Slovensku siahajú do roku 1907. V tomto roku boli v oblasti Vysokých Tatier a západného Slovenska sformované domáce zbory, ktorých členovia v roku 1924 vytvorili prvé spoločenstvá Apoštolskej viery na Slovensku. Apoštolská viera na Slovensku bola mnoho rokov nepriamo ovplyvňovaná Apoštolskou misiou, založenou v roku 1906 v Portlande v USA, ktorá pravidelne posielala do miestnych cirkevných zborov slovenskú literatúru a noviny. Niektorí z kazateľov týchto zborov boli v priamom kontakte s účastníkmi duchovného prebudenia na Azusa Street v Los Angeles (USA) a s duchovným prebudením v Nórsku. Napriek tomu, že jednotlivé cirkevné zbory dôsledkom misijného pôsobenia rástli, Apoštolská cirkev na Slovensku nepožiadala pred druhou svetovou vojnou o registráciu, a tak v roku 1948, keď prevzal moc komunistický režim, veriaci z existujúcich zborov začali mať problémy. Boli považovaní za ilegálnu sektu, prenasledovaní a obmedzovaní až do roku 1977, keď bola prijatá Ústava Apoštolskej cirkvi na Slovensku a cirkev sa stala štátom uznanou. Prelomom v živote cirkvi bol rok 1989, keď príchod demokracie umožnil jej plné fungovanie a misijné pôsobenie. V tomto období začala Apoštolská cirkev rásť a v roku 2001 podľa sčítania ľudu mala už 26 zborov, 20 zborových staníc a 3 905 členov s deťmi a návštevníkmi.

Súčasnosť
V súčasnosti vzrástol počet cirkevných zborov na 36. Popri nich pôsobí približne 20 kazateľských staníc a podľa sčítania z roku 2021 má 9 044 členov. Cirkev vníma svoje poslanie v misijnom budovaní zborov a službe veriacim, v prinášaní morálnych a etických hodnôt Písma do praktického života, ako aj v sociálnej službe.

Apoštolskú cirkev na Slovensku vedie biskup a Rada cirkvi, ktorú tvoria zástupcovia biskupa zodpovední za rôzne oblasti práce a oblastní správcovia, zastupujúci oblasti zhodné s administratívnym členením Slovenska.

Smerovanie cirkvi je založené na „Veľkom príkaze Pána Ježiša – milujte“, na „Veľkom poverení – choďte a čiňte“ a na Božom zmocnení zo Sk. 1, 8, kde Pán hovorí: „Očakávajte v Jeruzaleme na moc z výsosti a budete mi svedkami...“ Evanjelizácia a misia, domáca aj zahraničná, sú základnými piliermi jej služby. Preto zakladanie zborov a vzdelávanie nasledujúcej generácie považuje za nevyhnutnosť k budovaniu cirkvi. Sociálny rozmer sa prejavuje napríklad aj v oblasti práce so závislými od drog – Teen Challenge, vo väzniciach a s prepustenými z väzníc v rámci Slovenského väzenského spoločenstva, s mládežou, dorastom a deťmi v rámci zborov, či cez Royal Rangers. Diakonia a charita ACS pracuje v detských domovoch a s ľuďmi v núdzi v rôznych oblastiach.

Apoštolská cirkev na Slovensku je členom Evanjelickej aliancie, Združenia evanjelikálnych cirkví, Slovenského väzenského spoločenstva, pozorujúcim členom Ekumenickej rady cirkvi, spolupracuje s Trans World Radio, Slovenskou biblickou spoločnosťou a združením Ježiš pre každého.

 Štatistika 

 Vývoj počtu veriacich 
sčítaniepočet veriacich19911 11620013 90520115 83120219 044

 Obce s najvyšším percentuálnym počtom veriacich 
údaje: Sčítanie obyvateľov, domov a bytov v roku 2021 
obecpočet v %Žehra100938,78Lesíček10224,4Vtáčkovce17614,16Ostrovany27111,68Rokycany1069,96Slovenská Volová437,66Čečehov297,53Soľ1897,19Kristy236,97Milpoš416,28Kendice1075,32Opátka54,85Bežovce454,64Sabinov5724,63Košice-Pereš864,14Nechválova Polianka34,05Bačkovík223,8Jedlinka33,75Rozložná83,69Bunkovce143,57

 Obce s najvyšším  počtom veriacich 
údaje: Sčítanie obyvateľov, domov a bytov v roku 2021 
+obecpočetv %Žehra100938,78Sabinov5724,63Ostrovany27111,68Prešov1970,23Soľ1897,19Vtáčkovce17614,16Bratislava-Petržalka1440,13Humenné1340,43Pavlovce nad Uhom1312,84Jarovnice1151,59Bratislava-Ružinov1110,14Košice-Sídlisko KVP1080,49Kendice1075,32Rokycany1069,96Košice-Západ1030,27Lesíček10224,4Sečovce991,16Košice-Nad jazerom940,41Nové Zámky940,25Nitra930,12

 Národnostné zloženie veriacich 
údaje: Sčítanie obyvateľstva, 2011. 
NárodnosťPočet veriacichv %slovenská425773,01maďarská1502,57rómska113419,45rusínska180,31ukrajinská120,21česká230,39nemecká40,07poľská100,17chorvátska00,00srbská10,02ruská20,03židovská20,03moravská10,02bulharská10,02ostatné1151,97nezistená1011,73spolu5831100,00

 Referencie 

 Externé odkazy 
Apoštolská cirkev na Slovensku

Kategória:Protestantské cirkvi